Naide Gomes

Enezaide do Rosário «Naide» da Vera Cruz Gomes (født 20. november 1979 i São Tomé og Príncipe) er en portugisisk friidrettsutøver som konkurrerer i mangekamp og lengdehopp. 

Gomes begynte å konkurrere for São Tomé og Príncipe, som hun representerte i OL 2000, der hun også var fanebærer under åpningsseremonien. I 2001 byttet hun statsborgerskap og begynte å konkurrere for Portugal. 

2002 ble Gomes nummer to i femkamp i innendørs-EM i Wien. To år senere ble det en ny sølvmedalje i innendørs-VM i Budapest. I 2005 valgte Gomes å stille opp i lengde i innendørs-EM i Madrid, og der vant hun sin første internasjonale tittel. Hun har fortsatt med å satse på lengde, og tok sølv i utendørs-EM 2006 i Göteborg. 

I 2007 tok Gomes gull i innendørs-EM i Birmingham. Dette året hoppet hun også over 7 meter for første gang (7,01 i et stevne i Madrid). Senere samme år deltok hun i VM i Osaka, der hun ble nummer fire i lengdefinalen.

I 2008 ble hun verdensmester innendørs etter et hopp på 7,00. Utendørs deltok hun i OL 2008, men hun ble overraskende slått ut i kvalifiseringen.

Personlige rekorder 
 Lengdehopp – 7,12 (utendørs)
 Femkamp – 4759 poeng
 Sjukamp – 6230 poeng

Referanser

Eksterne lenker 
 

Portugisiske lengdehoppere
Portugisiske mangekjempere
Verdensmestere i friidrett innendørs
VM-bronsemedaljevinnere i friidrett
Deltakere for Portugal under Sommer-OL 2000
Friidrettsutøvere under Sommer-OL 2000
Deltakere for Portugal under Sommer-OL 2004
Friidrettsutøvere under Sommer-OL 2004
Deltakere for Portugal under Sommer-OL 2008
Friidrettsutøvere under Sommer-OL 2008
Deltakere for Portugal under VM i friidrett 2005
Deltakere for Portugal under VM i friidrett 2007
Deltakere for Portugal under VM i friidrett 2009
Deltakere for Portugal under EM i friidrett 2006
Deltakere for Portugal under VM i friidrett innendørs 2004
Deltakere for Portugal under VM i friidrett innendørs 2008
Deltakere for Portugal under VM i friidrett innendørs 2006